armvectores/hy_wikipedia_2023 huggingface dataset:
Յոզեֆ Բայզա

Յոզեֆ Բայզա (հունգ.՝ Bajza József, հունվարի 31, 1804(1804-01-31)[…], Szűcsi, Gyöngyös District, Հևեշ, Հունգարիա - մարտի 3, 1858(1858-03-03), Պեշտ, Պեշտ, Հունգարիա), հունգարացի բանաստեղծ, գրող, խմբագիր, թատերական քննադատ։


== Կենսագրություն ==
Յոզեֆ Բայզան ծնվել է 1804 թվականի հունվարի 31-ին Սյուչի գյուղում, ազնվականական ընտանիքում։
1823 թվականից դարձել է Կարոյ Կիշֆալուդիի «Ավրորա» ամսագրի աշխատակիցը, իսկ 1830-1837 թվականներին՝ պարբերաբար լույս տեսնող այս ամսագրի խմբագիրը։
1836 թվականին Պեշտում հրատարակված բանաստեղծությունների ժողովածուն նրան դասել է հունգարացի լավագույն քնարերգուների շարքին։
Հունգարիայի լավագույն բեսթսելերների հետ 1831-1836 թվականներին նա հրատարակել է իր «Քննադատական թերթիկներ», իսկ 1837-1843 թվականներին՝ «Athenaeum» и «Figyelmező» («Դիտորդը») ստեղծագործությունները։
1830 թվականին Պեշտում հրատարակել է օտար գրողների դրամատիկական գործեր, իսկ 1837 թվականին հիմնադրված Ազգային թատրոնի տնօրենի պաշտոնում նա անգնահատելի ծառայություններ է մատուցել հունգարական բեմին իր պատմական գրադարանով («Történeti Könyvtár», 6 հատոր, Պեշտ, 1843—45 թվականներ), որում ընդգրկված են եղել օտարալեզու լավագույն պատմական ստեղծագործությունների թարգմանություններ, ինչպես նաև գերմանական աղբյուրների մշակած «Նոր Պլուտարքոս» («Uj Plutarch») ժողովածուն։
Յոզեֆ Բայզայի «Համաշխարհային պատմություն» («Világtörténet») ստեղծագործությունը գերմանական աղբյուրների պարզ բանաքաղություն է։ Հունգարական ընդդիմությունը 1847 թվականին նրան հանձնարարել է խմբագրել և հրատարակել քաղաքական բնույթի «Վերահսկիչը» («Ellenőr») թերթիկը։
1848 թվականի մարտի իրադարձություններից հետո 1848-1849 թվականներին Հունգարական հեղափոխության Հունգարիայի վարչապետ Լայոշ Կոշուտը նրան հանձնարարել է խմբագրել կիսապաշտոնական պարբերականը՝ «Kossuth Hírlapja» («Կոշուտի թերթ» կամ «Կոշուտի թերթիկ»), որը լույս է տեսել 1848 թվականի հունիս-դեկտեմբեր ամիսներին։
1831 թվականից Յոզեֆ Բայզան դարձել է Հունգարիայի գիտությունների ակադեմիայի անդամ։
1850 թվականից նա հոգեկան խնդիրներ է ունեցել։ 1858 թվականի մարտի 3-ին մահացել է Պեշտ քաղաքում։
Ըստ «Գրական համառոտ հանրագիտարանի»՝ հեղինակի ամենանշանակալից բանաստեղծական գործերը գրված են հայրենասիրական թեմայով։ Դրանցից են «Ապոֆեոզ» («Apotheosis», 1834), «Աղերսանք» («Fohászkodás», 1849), «Մարգարեություն» («Jóslat», 1850) բանաստեղծությունները։


== Ծանոթագրություններ ==


== Արտաքին հղումներ ==
1911 Encyclopædia Britannica/Bajza, Joseph (անգլ.)
Յոզեֆ Բայզա հոդվածը Գրական համառոտ հանրագիտարանում
Տուրեյա (Մեծ Նիգվայի վտակ)

Անվան այլ կիրառումների համար տե՛ս՝ Տուրեյա (այլ կիրառումներ)Տուրեյա (ռուս.՝ Турея), գետ Ռուսաստանում, հոսում է Կալուգայի մարզում։ Գետաբերանը տեղակայված է Մեծ Նիգվա գետի աջ ափին՝ 4,1 կմ հեռավորության վրա։ Գետի երկարությունը 21 կմ է, ավազանի տարածքը 85 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020292
Հիդրոլոգիական ուսումնասիրությունների կոդը - 110002029
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժողովածու (2095)

Ժողովածու (2095), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2095 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 18x12.8 սմ չափս։ Ձեռագիրը կազմված է 328 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 8ա։


== Բովանդակություն ==
Բարթ. Մարաղացւոյ Մեկնութիւն վեցօրէից։
Նեմեսիոսի Յաղագս բնութեան մարդոյ։
Մարտ. Ղրիմեցւոյ տաղ։


== Ծանոթագրություններ ==
Ցայ Մինլյան

Ցայ Մինլյան (lang-ms , հոկտեմբերի 27, 1957(1957-10-27), Կուչինգ, Մալայզիա), կինոռեժիսոր, թայվանական կինեմատոգրաֆիայի ականավոր ներկայացուցիչ, եվրոպական մի շարք հեղինակավոր կինոփառատոների մրցանակների, այդ թվում՝ Վենետիկի կինոփառատոնում «Ոսկե առյուծ» մրցանակի, դափնեկիր։
Ծնվել է 1957 թվականի հոկտեմբերի 27-ին Մալազիայի Կուչինգ քաղաքում։ 20 տարեկան հասակում տեղափոխվել է Թայվան։ 1998 թվականին ավարտել է Թայվանի Չինական մշակույթի համալսարանի դրամատուրգիայի և կինեմատոգրաֆիայի ֆակուլտետը, որից հետո Հոնկոնգում աշխատել է որպես պրոդյուսեր, սցենարիստ և հեռուստառեժիսոր։


== Պարգևներ ==
Ցայի ձեռքբերումների շարքում «Ոսկե առյուծ» մրցանակը (լավագույն կինոնկար)՝ «Կեցցե սերը» ֆիլմի համար Վենետիկի կինոփառատոնում 1994 թվականին, «Մեծ ժյուրիի մրցանակ- Արծաթե առյուծ»՝ «Թափառող շներ» ֆիլմի համար Վենետիկի կինոփառատոնում 2013 թվականին, «Արծաթե արջ» (ժյուրիի հատուկ մրցանակ) 1998 թվականին՝ «Գետը» ֆիլմի համար Բեռլինի  կինոփառատոնում,ԿՄՄՖ մրցանակ Կաննի փառատոնում՝ «Անցք» ֆիլմի համար, ինչպես նաև «Արծաթե արջ» մրցանակ՝ որպես լավագույն ռեժիսոր «Բերլինալ- 2005» փառատոնում «Քմահաճ ամպը» ֆիլմի համար։ 


== Ֆիլմադարան ==


=== Գեղարվեստական ֆիլմեր ===
1992 թվական, «Նեոն աստծո ապստամբները» / Rebels of the Neon God
1994 թվական, «Կեցցե սերը» / Vive L’Amour
1997 թվական, «Գետը» / The River
1998 թվական, «Անցք» / The Hole
2001 թվական, «Ժամը քանի՞սն է» / What Time Is It There?
2003 թվական, «Ցտեսություն, «Դրակոն» հյուրանոց» / Goodbye, Dragon Inn
2005 թվական, «Քմահաճ ամպը» / The Wayward Cloud
2006 թվական,« Չեմ ուզում մենակ քնել» I Don’t Want to Sleep Alone
2007 թվական,« Յուրաքանչյուրին՝ իր կինոն» / Chacun son cinéma, դրվագ «Սա երազ է»
2009 թվական, «Դեմք» / Visage
2013 թվական, «Թափառող շներ»  / Jiaoyou
2014 թվական, «Ուղևորություն դեպի Արևմուտք» (անգլերեն) / Xi You


=== Կարճամետրաժ ֆիլմեր ===
2001 թվական,  A Conversation with God
2002 թվական, The Skywalk Is Gone


=== Հեռուստատեսային ֆիլմեր ===
1989 թվական,  Endless Love
1989 թվական, The Happy Weaver
1989 թվական, Far Away
1989 թվական, All Corners of the World
1989 թվական, Li Hsiang’s Love Line
1989 թվական, My Name is Mary
1990 թվական, Ah-Hsiung’s First Love
1991 թվական, Give Me a Home
1991 թվական,  Boys
1991 թվական, Hsio Yueh’s Dowry
1995 թվական, My New Friends


== Տես նաև ==
Թայվանի կինեմատոգրաֆիա


== Ծանոթագրություններ ==


== Արտաքին հղումներ ==
Цай Мин-лян: Сны о чем-то большем
Цай Минлян (անգլ.) Internet Movie Database կայքում
А. Плахов «Всё течёт» (статья из книги «Режиссёры настоящего»)
Антон Долин (2013-09-05)։ «Капуста не для королей»։ Культура > Кино։ Газета.Ru։ Վերցված է 2013-09-07 
Антон Долин (2013-09-18)։ «Персона COLTA. Цай Мин Лянь: «Хочу заняться чем-нибудь еще»»։ Кино։ Colta.ru։ Վերցված է 2013-09-19
Իտալմաս (գյուղ, Զավյալովսկի շրջան)

Իտալմաս (ռուս.՝ Италмас), գյուղ Ռուսաստանի, Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 2452 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարանու

Գարանու (ֆր.՝ Garanou), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ (Ֆուա շրջան)։ 
Համայնքի INSEE կոդ՝ 09131։


== Բնակչություն ==
Համայնքի բնակչությունը 2008 թվականին կազմում էր 167 մարդ։


== Տնտեսություն ==
2007 թվականի տվյալներով 102 աշխատունակ տարիքի մարդկանցից (15-64 տարեկան) 61-ը տնտեսապես ակտիվ էին, 41-ը անգործունակ (ակտիվության ցուցանիշը 59,8 %, 1999 թվականին եղել է՝ 57,6 %)։ 61 աշխատունակ բնակիչներից 57-ը աշխատում էին (29 տղամարդ և 28 կին), անաշխատանք էին 4-ը (3 տղամարդ և 1 կին)։ 41 անգործունակ մարդկանցից 13-ը աշակերտներ կամ ուսանողներ են, 18-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Գարանու» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-19 
«Գարանու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Սինգուրի

Սինգուրի (ուկրաիներեն՝ Сінгури), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1584 թվականին։
2001 թվականի տվյալներով Սինգուրի գյուղում բնակվում էր 1 737 մարդ։ Բնակավայրը զբաղեցնում է 0,087 կմ² տարածք։ Բնակչության խտությունը կազմում էր 1996552 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավետարան (4891)

Ավետարան (4891), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» ներկայացված է 4891 թվի տակ։ Ձեռագիրը գրվել է 13-րդ դարում (1269 թվականից առաջ), 1269 թվականին Զարավար (Ա), Ստեփանոս (Բ) գրիչների կողմից Վահկա բերդ (Բ)-ում։ Ստացողները եղել են Անդրեաս քահանա (Ա)-ն, Մարտիրոս քահանա (Բ)-ն։ Գրված է թղթի վրա, որը ունի 31x22 չափս։ Ձեռագիրը կազմված է 250 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարան գրչի՝ 71ա (13-րդ դար), 248բ (1269 թվական), հետագայի՝ 250ա (15-րդ դար)։


== Ծանոթագրություններ ==
Օրդոնա

Օրդոնա  (իտալերեն՝ Ordona), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 2584 մարդ, բնակչության խտությունը կազմում է 65 մարդ/կմ²։ Զբաղեցնում է 40 կմ² մակերես։ Փոստային ինդեքս՝ 71040, հեռախոսային կոդ՝ +39 00881։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0885 796221
Պաշտոնական կայք http://www.comunedipanni.it/ Archived 2007-11-21 at the Wayback Machine.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Եկատերինա Ֆլեյշից

Եկատերինա Աբրամի (Աբրահամի) Ֆլեյշից (ռուս.՝ Екатерина Абрамовна Флейшиц, հունվարի 16 (28), 1888, Կրեմենչուգ, Պոլտավայի նահանգ, Ռուսական կայսրություն - հունիսի 30, 1968(1968-06-30), Մոսկվա, ԽՍՀՄ), ռուս և խորհրդային իրավաբան, քաղաքացիական իրավունքի մասնագետ, Ռուսական կայսրության առաջին փաստաբան կինը (դատապաշտպանի օգնական), առաջին կինը ԽՍՀՄ-ում, ով ստացել է իրավաբանական գիտությունների դոկտորի կոչումը։


== Կենսագրություն ==
Եկատերինա Ֆլեյշիցը ծնվել է 1888 թվականի հունվարի 28-ին Կրեմենչուգ քաղաքում, իրավաբանաի ընտանիքում։ 1904 թվականին ոսկե մեդալով գիմնազիա է ավարտել, իսկ 1907-ին գերաեզանց ավարտել Փարիզի համալսարանի իրավաբանական ֆակուլտետը և էքստերնով Սանկտ Պետերբուրգի համալսարանի իրավաբանական ֆակուլտետը, ստանալով առաջին աստիճանի դիպլոմ։
1909 թվականից Ֆլեյշիցը աշխատում է որպես Պետերբուրգի դատական պալատի շրջանի դատապաշտպանի (երդվյալ հավատարմատարի) օգնական, դառնում է Ռուսաստանի պատմության մեջ փաստաբանի օգնական առաջին կինը։


== Արտաքին հղումներ ==
Եկատերինա Ֆլեյշիցի կենսագրությունը civilista.ru կայքում
Եկատերինա Ֆլեյշիցը Ռուսաստանի առաջին փաստաբան կինն է Archived 2011-01-13 at the Wayback Machine.
Աբյակու

Աբյակու (էստ․՝ Abjaku), գյուղ Էստոնիայի Վիլյանդիմաա նահանգի Աբյա շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեծ Ույա

Մեծ Ույա (ռուս.՝ Большая Уя), գետ Ռուսաստանում, հոսում է Կարելական ինքնավար հանրապետությունում և Պրիօնեժսկի շրջանում։ Թափվում է Օնեժի լիճ։ Գետի երկարությունը 16 կմ է, ավազանի տարածքը 47 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լճի ավազան, գետի ենթաավազանը՝ Սվիր։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000013910
Հիդրոլոգիական ուսումնասիրությունների կոդը - 102001391
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիկտոր Խաին

Վիկտոր Եֆիմովիչ Խաին (ռուս.՝ Виктор Ефимович Хаин, փետրվարի 13 (26), 1914, Բաքու, Ռուսական կայսրություն - դեկտեմբերի 24, 2009(2009-12-24), Մոսկվա, Ռուսաստան), խորհրդային երկրաբան, ԽՍՀՄ ԳԱ թղթակից-անդամ (1966)։ 
Ավարտել է Ադրբեջանի ինդուստրիալ ինստիտուտը (1935)։ Գիտական աշխատությունները վերաբերում են ռեգիոնալ երկրաբանության (Կովկաս, Կարպատներ և այլն), տեկտոնիկայի, նավթի երկրաբանության հարցերին։ Առաջարկել է երկրակեղևի հիմնական կառուցվածքային տարրերի դասակարգումը, մշակել երկրակեղևի զարգացման մի շարք պրոբլեմներ։


== Ծանոթագրություններ ==
Սուսլի (գյուղ, Նովգորոդ-Վոլինսկի շրջան)

Սուսլի (ուկրաիներեն՝ Сусли), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1577 թվականին։
2001 թվականի տվյալներով Սուսլի գյուղում բնակվում էր 986 մարդ։ Բնակավայրը զբաղեցնում է 2577 կմ² տարածք։ Բնակչության խտությունը կազմում էր 382,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեռալունգա դ’Ալբա

Սեռալունգա դ’Ալբա  (իտալ․՝ Serralunga d'Alba), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 509 մարդ (2008 թվականի տվյալներով)։ Բնակչության խտությունը 60 մարդ/կմ²։ Տարածքը՝ 8 կմ²։ Փոստային ինդեքս՝ 12050։ Հեռախոսային կոդ՝ 0173։
Բնակավայրի հովանավորն է համարվում Սուրբ Սեբաստիանը։ Տոնը նշվում է հունվարի 20-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0173 613101
Էլեկտրոնային փոստ՝ serralunga.dalba@ruparpiemonte.it
Պաշտոնական կայք՝ http://www.comune.serralungadalba.cn.it


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նուբար Փաշայի հուշարձան (Եգիպտոս)

Նուբար Փաշայի հուշարձանը գտնվում է Ալեքսանդրիայի ազգային օպերային թատրոնի բակում։


== Պատմություն ==
Եգիպտոսի առաջին վարչապետ, Նուբարյաններ հայ գերդաստանի անդամ Նուբար Փաշայի Ալեքսանդրիայի ազգային օպերայի բակում գտնվող բրոնզե արձանի հեղինակն է Դ. Պուեչը։ Կյանքի ընթացքում Նուբար Փաշան վարչապետի պաշտոնը զբաղեցրել է երեք անգամ 1878-1879 թթ. փետրվարի 23-ը, 1884 թվականի հունվարի 23-ից 1888 թվականի հունիսի 9-ը և 1894 թվականի ապրիլի 16-ից 1895 թվականի նոյեմբերի 12–ը։
Նուբար Փաշայի անունով են կոչվել երկու փողոց, մեկը Կահիրեում, մյուսը՝ Ալեքսանդրիայում։ Նրա անունով է կոչվում նաև Երևան քաղաքի Նուբարաշեն թաղամասը։


== Ծանոթագրություններ ==
Դորնա (գյուղ, Տյոմկինսկի շրջան)

Դորնա (ռուս.՝ Дорна), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեռնալ (Ծղալտուբոյի շրջան)

Թեռնալ (վրաց.՝ თერნალი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 100 մետր բարձրության վրա։ Շրջկենտրոն Ծղալտուբոից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 774 մարդ։


== Ծանոթագրություններ ==
Զիտեմբյակ

Զիտեմբյակ (ռուս.՝ Зитембяк, բաշկիրերեն՝ Етембәк), գյուղ Ռուսաստանի, Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 203 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գվիդո Բուրգշթալլեր

Գվիդո Բուրգշթալլեր (գերմ.՝ Guido Burgstaller, ապրիլի 29, 1989(1989-04-29) կամ ապրիլի 24, 1989(1989-04-24), Ֆիլլախ, Կարինտիա, Ավստրիա), ավստրիացի ֆուտբոլիստ, Ավստրիայի ֆուտբոլի ազգային հավաքականի և գերմանական «Շալկե 04»-ի կիսապաշտպան։


== Ակումբային կարիերա ==
Գվիդո Բուրգշթալլերը ավստրիական «Կերնթեն» ֆուտբոլային ակումբի սաներից է։ Այդ ակումբի կազմում Բուրգշթալլերը հանդես է եկել երկու մրցաշրջան, որից հետո տեղափոխվել է «Վիներ Նոյշտադտ» անվանումով մեկ այլ ավստրիական ֆուտբոլային ակումբ։ Մրցաշրջանի վերջում Գիդոն օգնում է ակումբին հասնել էլիտայի։ 2009 թվականի հուլիսի 17-ին՝ «Աուստրի Քարնթեն»-ի դեմ հանդիպման ժամանակ, Գվիդոն իր նորամուտը կատարեց Ավստրիական Բունդեսլիգա։ Ավստրիայի ֆուտբոլի ազգային առաջնությունում Գվիդոն իր առաջին գոլը հեղինակեց 2010 թվականի ամռանը՝ հուլիսի 25-ին, Վիեննա քաղաքը ներկայացնող «Ռապիդ» ֆուտբոլային ակումբի դեմ հանդիպման ժամանակ։ Նույն տարվա հոկտեմբերի 1-ին՝ «Ադմիրա»-յի դեմ մարտի ժամանակ, նա կատարեց իր նորամուտը վիեննական ակումբի կազմում։ Հոկտեմբերի 23-ին Բուրգշթալլերը գնդակն ուղարկեց «Աուստրիա»-յի դարպասը և այդ գոլը դարձավ վերջինիս առաջին գնդակը «Վիեննա Ռապիդ»-ի կազմում։
2014 թվականի ամռանը Գվիդոն տեղափոխվեց ուելսական «Կարդիֆ Սիթի»։ Իր առաջին գոլը հեղինակեց օգոստոսի 13-ին՝ «Քովենթրի Սիթի»-ի դեմ հանդիպման ժամանակ։
2015-2017 թվականների մրցաշրջանը Գվիդոն անց է կացնում «Նյուրնբերգ»-ում, իսկ պայմանագրի լրանալուց հետո՝ 2017 թվականին, Բուրգշթալլերը տեղափոխվեց «Շալկե 04»։ Իր առաջնամուտը կատարեց փետրվարի 8-ին՝ «Մայնի Ֆրանկֆուրտ»-ի դեմ հանդիպման ժամանակ։


== Միջազգային կարիերա ==
Գվիդո Բուրգշթալլերն Ավստրիայի ֆուտբոլի ազգային հավաքականի կազմում իր միջազգային կարիերան սկսել է 2012 թվականի փետրվարի 29-ին՝ Ֆինլանդիայի դեմ ընկերական հանդիպման ժամանակ]։
Այդ հանդիպման ժամանակ երկրորդ խաղակեսում նա փոխարինում է Անդրեաս Իվանշիցին։


== Ծանոթագրություններ ==
Կողթեկ Ուրծեցի

Կողթեկ Ուրծեցի (4-րդ դար - 5-րդ դար), հայ նախարար Հայկական մարզպանությունում, Այրարատ աշխարհի Ուրծաձոր գավառի տանուտերը, Վարազներսեհ Ուրծեցու հայրը, Ուրծեցիների նախարարական տոհմից։


== Ծանոթագրություններ ==
Ալբա լա Ռոմեն

Ալբա լա Ռոմեն (ֆր.՝ Alba-la-Romaine), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2014 թվականի դրությամբ կազմում է 1409 մարդ, բնակչության խտությունը` 46.26 մարդ/կմ²։ Բնակավայրը զբաղեցնում է 30.46 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 140 կմ հարավ, Պրիվա քաղաքից` 21 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 838 աշխատունակ (15-64 տարեկան) բնակիչ, որոնցից ակտիվ էին 655-ը, իսկ ոչ ակտիվները` 183։ Ակտիվության ցուցանիշը կազմում է 78,2 %։ 655 աշխատունակ մարդկանցից աշխատել է 591 անձ (316 տղամարդ և 275 կին)։ Գործազուրկ են եղել 64 անձ (26 տղամարդ և 38 կին)։ 183 անաշխատունակներից 47-ը եղել են աշակերտներ կամ ուսանողներ, 71-ը` թոշակառուներ, իսկ 65-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կրուտոյ Յար (գյուղ, Կրասնոարմեյսկի շրջան)

Կրուտոյ Յար (ուկրաիներեն՝ Крутий Яр), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Կրուտոյ Յար գյուղում բնակվում էր 107 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալախիա

Վալախիա նաև Ուլահ (ռումիներեն՝ Ţara Românească, սկզբում Ţeara Rumînească ինչպես նաև Wallahia), պատմական շրջան Ռումինիայի հարավային մասում։ Գտնվում է Կարպատյան լեռների և Դանուբ գետի միջև։ Վալախիան Օլտ գետով բաժանված է Մունթենիայի (Մեծ Վալախիա) և Օլթենիայի (Փոքր Վալախիա)։ Մինչև 1829 թ. գտնվել է Օսմանյան կայսրության տիրապետության ներքո և միայն 1829-ին Ադրիանապոլսի պայմանագրով միացել է Ռուսական կայսրությանը։ 1858-ից մտել է Դանուբյան իշխանությունների մեջ։ 1448, 1456- 1462 և 1476 թթ. այստեղ իշխել է «հանրահայտ արյունարբուն»՝ Վլադ Դրակուլան։
Հյոլլեկ

Հյոլլեկ, գյուղակ Արևմտյան Հայաստանում, Էրզրումի վիլայեթի Բասենի գավառակում։


== Բնակչություն ==
1912 թվականին ուներ 5 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նովի Ստավոկ

Նովի Ստավոկ (ուկրաիներեն՝ Новий Ставок), գյուղ Ուկրաինայի Նիկոլաևի մարզի Արբուզինկայի շրջանում։
2001 թվականի տվյալներով Նովի Ստավոկ գյուղում բնակվում էր 220 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրինջ շրջան (Տեխաս)

Անվան այլ կիրառումների համար տե՛ս՝ Օրինջ շրջան (այլ կիրառումներ)Օրինջ շրջան (անգլ.՝ Orange County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 922 կմ² է, բնակչությունը՝ 84..966 մարդ (2000 թ. տվյալներով)։ Շրջկենտրոնն է Օրինջ բնակավայրը։ Կազմավորվել է 1852 թ.։
Արթուր Դիմիտերս

Արթուր Դմիտրես  (լատիշ․՝ Artūrs Dimiters, ապրիլի 27, 1915(1915-04-27), Վիտեբսկ, Ռուսական կայսրություն - նոյեմբերի 1, 1986(1986-11-01), Ռիգա, Լատվիական ԽՍՀ, ԽՍՀՄ), խորհրդային և լատվիական թատրոնի և կինոյի դերասան։


== Կենսագրություն ==
Ծնվել է 1915 թվականի ապրիլի 27–ին Վիտեբսկում, Լատվիայում անցել է դրամատիկ դերասանների դասընթացներ (1933 թ.): 1935-1945 թվականներին ընդհատումներով աշխատել է Վալմերյան թատրոնում (լատիշ․ Ziemeļlatvijas teātris): 1936-1937 թվականներին հանդես է եկել Լիեպաիսկյան թատրոնի բեմում։ 1940 թվականից աշխատել է Դաիլեսի (Ռիգա) թատրոնում (Ռայանսի անվան գեղարվեստական ակադեմիական թատրոն)։
Ստեղծագործական կարիերայի սկզբում նա բնահատուկ դերեր կատարող դերասան էր։ Նախընտրությունը տալիս էր այնպիսի դերերի, որտեղ կարելի էր բացահայտել մարդկային արարքների ներքին հակասությունների բնույթը։ Այնպիսի դերերից էին Մորտիմերը Շիլլերի «Մարիա Ստյուարտ» դրամայում, Ռոմեոն Ուիլյամ Շեքսպիրի «Ռոմեո և Ջուլիետ»–ում և Դուբրովսկին Ալեքսանդր Պուշկինի «Դուբրովսկի»–ում։
Հետագայում սկսում է խաղալ ցինիկների և չարագործների դերեր։ Մասնավորապես Ստիվ Օբլովսկին Լև Տոլստոյի «Աննա Կարենինա»–ում, Ֆելդկուրատ Կաց Յառուսլավ Գաշեկի «Շվեյկային»–ում և Ուիլյամ Սեսիլ Բրուկների «Անգլիայի թագուհի Էլիզաբեթը» պիեսում։
1950 թվականից եղել է Լատվիայի թատերական գործիչների միության անդամ։ Խորհրդային Լատվիայի վաստակավոր դերասան է (1955 թ.): Ստացել է Անդրեյ Պումպուրի (1981 թ.) և Էդուարդ Սմիլգիսի (1986 թ.) անվան ազգային թատերական մրցանակներ։
Մահացել է Ռիգայում, թաղված է Ռաինիսի գերեզմանոցում։


=== Ընտանիք ===
Առաջին կինը եղել է նկարչուհի Ջեմմա Սկուլպը, իսկ երկրորդը՝ դերասանուհի Վիյա Արտմանեն։
Որդիներ։
  Յուրիս Դիմտրես (1947 թ.), լատվիացի նկարիչ, բեմադրիչ։
  Կասպար Դիմիտրես (1957 թ.), հայտնի լատվիացի երաժիշտ, հասարակական գործիչ։
Աղջիկը  Քրիստինե Դիմիտրես (1965 թ.), նկարիչ։


== Պարգևներ ==
1956 թ. Կարմիր Դրոշի Աշխատանքային շքանշան


== Ֆիլմագրություն ==
1947 – «Վերադարձ հաղթանակով» Ավգուստ Գրիզե
1949 – «Ռայանս» Կալինիշ
1955 – «Դեպի նոր ափ» Պացեպլիս
1956 – «Կարապաերամ ամպերի հետևից» Ռեկե
1961 – «13 հատ» ուղևոր
1964 – «Գեներալն ու մարգարիտները»  Դարկ 
1964 – «Նավապետ Նուլը» Բաուզե
1964 – «Մոսկվա–Ջենովա» Բելգիայի պատվիրակության ղեկավար 
1966 – «Ցիկլոնը կսկսվի գիշերը» Մելտցեր
1967 – «Արտույտներ գալիս են առաջինը» Բերգիս
1967 – «Երբ անձրևն ու քամին թակում են պատուհանը»
1969 – «Եռակի ստուգում»
1970 – «Հողաչափների ժամանակները»
1971 – «Ես՝ հետախույզ» Դուլիցկի
1972 – «Կոմիսար Բառլախի վերջին աշխատանքը» Լյուտց
1973 – «Նվեր միայնակ կնոջը» "ոստիկանության պետ"
1974 – «Հարձակում ոստիկանության վրա»
1977 – «Եղեք իմ մորաքույրը» դռնապան
1979 – Չավարտված ընթրիք  Վիկտոր Պալմգրեն
1986 – «Երկուսը»
1986 – «Վերջին թողարկումը» Վիլհելմ"


== Ծանոթագրություններ ==
Միխալինա Լիսովա

Միխալինա Լիսովա (ռուս.՝ Михали́на Анато́льевна Лы́сова, մարտի 29, 1992(1992-03-29), Նիժնի Տագիլ, Սվերդլովսկի մարզ, Ռուսաստան), պարալիմպիկ խաղերի դահուկավազքի և բիաթլոնի քառակի չեմպիոն։ Հանդես է գալիս տեսողական խանգարում ունեցող մարզիկների կազմում։ Ռուսաստանի սպորտի վաստակավոր վարպետ։


== Կենսագրություն ==
Միխալինա Լիսովան ծնվել է 1992 թվականի մարտի 29-ին Նիժնի Տագիլում։ Հայրն Ուրալվագոնզավոդում աշխատել է փականագործ, մայրն աշխատել է մանկապարտեզում։ Ծննդյան օրից ունեցել է թույլ տեսողություն, գրեթե կույր է եղել։ 2002 թվականին ավագ քույրը նրան իր հետ տարել է սահադաշտ, և Միխալինան հաստ ապակե ակնոցներով սկսել է պարապել առողջ երեխաների հետ միասին (թեև աղջկա ծնողներն ի սկզբանե դեմ էին նրա մարզումներին՝ վախենալով, որ տեսողությունն ավելի կվատանա)։ Միխալինայի հետ պարապել է Մարիա Բուսիգինան, ապա հաստատակամ աղջնակին նկատել է Ռուսաստանի պարալիմպիկ հավաքականի գլխավոր մարզիչ  Վալերի Օգորոդնիկովը, ով նրան տարել է պարալիմպիկ սպորտ։ Միխալինան սկսել է մարզվել Եկատերինբուրգի «Ռոդնիկ» պարալիմպիկ կենտրոնում։
2007 թվականից Միխալինա Լիսովան աշխարհի առաջնություններում հանդես է գալիս Ռուսաստանի հավաքականի կազմում։
2010 թվականին Վանկուվերի պարալիմպիկ խաղերում Միխալինան նվաճել է ոսկե, 2 արծաթե և 2 բրոնզե մեդալ, 2014 թվականին Սոչիի ձմեռային պարալիմպիկ խաղերում՝  3 ոսկե և 3 արծաթե մեդալ։
Միխալինայի սպորտային կուռքերն են նորվեգացի բիաթլոնիստ Ուլե Էյնար Բյորնդալենը և գերմանացի բիաթլոնիստ Կատի Վիլհելմը։


== Արդյունքներ ==
2010 թվականի Վանկուվերի ձմեռային պարալիմպիկ խաղեր։

 Ոսկի - դահուկավազք (բաց էստաֆետ, 3х2,5 կմ) 20.23,2 արդյունքով (Մարիա Իովլևա, Միխալինա Լիսովա, Լյուբով Վասիլևա)
 Արծաթ - դահուկավազք (5 կմ - տեսողական խանգարումներ ունեցող մարզիկների համար)
 Արծաթ - դահուկավազք (սպրինտ, 1 կմ - տեսողական խանգարումներ ունեցող մարզիկների համար)
 Բրոնզ բիաթլոն պասյուտե (3 կմ - տեսողական խանգարումներ ունեցող մարզիկների համար) 13.40,8 արդյունքով
 Բրոնզ բիաթլոնի անհատական մրցավազք (12,5 կմ - տեսողական խանգարումներ ունեցող մարզիկների համար)2014 թվականի Սոչիի ձմեռային պարալիմպիկ խաղեր (2014)
 Ոսկի - բիաթլոն (6 կմ - տեսողական խանգարումներ ունեցող մարզիկների համար)
 Ոսկի - բիաթլոն (10 կմ - տեսողական խանգարումներ ունեցող մարզիկների համար)
 Ոսկի - դահուկավազք (սպրինտ, 1 կմ - տեսողական խանգարումներ ունեցող մարզիկների համար)
 Արծաթ - դահուկավազք (15 կմ - տեսողական խանգարումներ ունեցող մարզիկների համար)
 Արծաթ - բիաթլոնի անհատական մրցավազք (12,5 կմ - տեսողական խանգարումներ ունեցող մարզիկների համար)
 Արծաթ - դահուկավազք (5 կմ - տեսողական խանգարումներ ունեցող մարզիկների համար)


== Պարգևներ ==
«Հայրենիքին մատուցած ծառայությունների համար» IV աստիճանի շքանշան (2014 թ.) - ֆիզիկական կուլտուրայի և սպորտի զարգացման, Սոչի քաղաքում անցկացվող 2014 Ձմեռային պարալիմպիկ խաղերում սպորտային նվաճումների համար
Բարեկամության շքանշան (2010 թ.) - ֆիզիկական կուլտուրայի և սպորտի զարգացման, Վանկուվեր քաղաքում անցկացվող 2010 Ձմեռային պարալիմպիկ խաղերում սպորտային նվաճումների համար (Կանադա)


== Ծանոթագրություններ ==


== Արտաքին հղումներ ==
Профиль на сайте Паралимпийских игр 2010 года в Ванкувере(անգլ.)
Чемпионке Паралимпийских игр Михалине Лысовой подарили квартиру в Нижнем Тагиле
Լևոն Օգանեզով

Լևոն (Լեոնտի) Սարկիսովիչ   Օգանեզով (ռուս.՝ Лево́н (Леонтий) Сарки́сович Оганезов) (դեկտեմբերի 25, 1940(1940-12-25), Մոսկվա, ԽՍՀՄ), հայազգի խորհրդային և ռուսական դաշնակահար, կոմպոզիտոր, դերասան, հեռուստահաղորդավար,  ՌԴ վաստակավոր արտիստ(1993)։


== Կենսագրություն ==
Լևոն Օգանեզովը ծնվել է Մոսկվա քաղաքում։  Հայրը եղել է վարպետ-կոշկակար, իսկ մայրը՝ տնային տնտեսուհի։
Սովորել է Մոսկվայի կենտրոնական երաժշտական դպրոցում։ Ավարտել է Իպոլիտով-Իվանովի անվան երաժշտական ուսումնարանը, այնուհետև՝ 1967 թվականին  Մոսկվայի Չայկովսկու անվան պետական կոնսերվատորիայի դաշնամուրի բաժինը։ Բազմիցս հաղթող է ճանաչվել դաշնամուրային մրցույթներում։  Վարել է բազմաթիվ  հեռուստանախագծեր` «Սպիտակ թութակ» (ռուս.՝ «Белый попугай»), «Աղմուկ դաշնամուրի շուրջ» (ռուս.՝ «Суета вокруг рояля»), «Բարի երեկո, Իգոր Ուգոլնիկովի հետ» (ռուս.՝ «Добрый вечер с Игорем Угольниковым»), «Կյանքը հիասքանչ է» ռուս.՝ «Жизнь прекрасна» ։ Նկարահանվել է մի քանի ֆիլմերում։ Որպես նվագակցող աշխատել է այնպիսի հայտնի արտիստների հետ ինչպիսիք են՝ Անդրեյ Միրոնովը, Կլավդիա  Շուլժենկոն, Օլեգ Անոֆրիևը, Վալենտինա Տոլկունովան, Իոսիֆ Կոբզոնը, Վլադիմիր Վինոկուրը, Լարիսա Գոլուբկինան, Յան Օսինը, Մաքսիմ Գալկինը և ուրիշներ։ Որպես դերասան հանդես է եկել  Մոսկվայի Սատիրայի թատրոնում, «Մնաս բարով, կոնֆերենսիե» ներկայացման մեջ։  Հյուրախաղերով հանդես է եկել ինչպես Ռուսաստանի տարբեր քաղաքներում, այնպես էլ՝ Հայաստանում ԱՄՆ-ում, Իսրայելում, Ավստրալիայում, Ֆրանսիայում։


== Ֆիլմագրություն ==
Էստրադայում է Վլադիմիր Վինոկուրը (1982)
Անձրևի հետքը (1991)
Անհամեմատելին (1993)
Ննջարանի  բանալին (2003)
Վաճառվում է ամառանոց (2005)
Երջանկության ռելսեր (սերիալ,2006)


== Ընտանիք ==
Հայրը- Աարկիս Արտյոմիչ
Մայրը-Մարիա Սերգեևնա
Կինը- Սոֆիա
Դստրեր-Մաշա և Դաշա


== Աղբյուրներ ==
Биография
Левон Саркисович Оганезов. Биографическая справка


== Արտաքին հղումներ ==
Оганезов, Левон Саркисович


== Ծանոթագրություններ ==
Բոտնետ

Բոտնետ (անգլ.՝ robot network - «բոտերի ցանց» բառերից), չարորակ ծրագրով վարակված համակարգիչների ցանց։ Կարող է ընդգրկել մի քանի տասնյակից մինչև բառացիորեն մի քանի միլիոն համակարգիչ, որոնց ֆունկցիաները տնօրինվում են բոտնետի ծրագրավորողի (անգլ. bot herder) կողմից։ Վարակված համակարգիչը այդ դեպքում կոչվում է նաև բոտ կամ զոմբի. դրա տերը սովորաբար չի էլ նկատում, որ այն օգտագործվում է այլոց կողմից։ Բոտնետի ծրագրավորողը կարող է հեռակառավարել զավթված համակարգիչները աշխարհի ցանկացած վայրից՝ անանուն կերպով։


== Բոտնետերի օգտագործումը ==
Բոտնետերը հիմնականում օգտագործվում են խոշոր կիբերհանցագործությունների իրականացման համար. սպամի և վնասակար ծրագրերի տարածում (որպես վճարովի ծառայություն երրորդ անձանց համար), անձնական տվյալների գողություն, բանկային օնլայն գործարքների վերաերթուղղում, DDos գրոհներ և այլն։


== Բոտերի վարակումը ==
Համակարգիչը կարող է բոտնետի մաս դառնալ չարորակ ծրագրով վարակվելուց հետո։ Դա կարող է տեղի ունենալ մի քանի ճանապարհով։

չարորակ ներդիրով էլ. նամակ
չարորակ կոդ պարունակող կայքէջ
վարակակիր USB-կրիչ
կեղծ հղում (օր. ակնթարթային ուղերձի մեջ)
ուղղակի հարձակում համակարգչի վրա՝ վնասված կամ թերություն ունեցող օպերացիոն համակարգի կամ ծրագրի դեպքում։


== ԲրեդոԼաբ ==
Մինչ այժմ հայտնի ամենամեծ բոտնետը՝ «BredoLab»-ը, ստեղծվել է 2009 թ. մայիսին Գեորգի Ավանեսովի կողմից (վերջինս ձերբակալվել է Երևանում 2010 թ. հոկտեմբերին)։ Այն ընդգրկում էր շուրջ 30 միլիոն վարակված համակարգիչ։


== Արտաքին հղում ==
www.cert.am Բոտնետեր Archived 2010-12-26 at the Wayback Machine.


== Ծանոթագրություններ ==
Սիելո Լատինի

Սիելո Լատինի (իսպ.՝ Cielo Latini, հունիսի 14, 1984(1984-06-14), Լա Պլատա, Արգենտինա), արգենտինացի գրող։ Դեռ պարմանուհի՝ գրել է Abzurdah ինքնակենսագրական վեպը՝ մանրամասնելով իր ունեցած հիմնախնդիրները՝ կապված անորեքսիայի և նյարդային բուլիմիայի հետ։ Գիրքը մեծ հաջողություն է ունեցել, դարձել բեսթսելլեր, 2015 թվականին էկրանավորվել է (գլխավոր դերում նկարահանվել է արգենտինացի կինոաստղ Մարիա Էուխենիա Սուարեսը)։


== Կենսագրություն ==
Սիելո Լատինին ծնվել է 1984 թվականի հունիսի 14-ին, Արգենտինայի Լա Պլատա քաղաքում։ Արգենտինայի կաթոլիկական համալսարանում ուսումնասիրել է ժուռնալիստիկա։ Դեռ շատ երիտասարդ՝ սիրահարվել է իրենից տասը տարով մեծ Ալեխանդրոյին։ Ձգտելով բարելավել իր արտաքին տեսքը՝ ընկել է ծայրահեղությունների մեջ, ձեռք է բերել անորեքսիա և նյարդային բուլիմիա հիվանդություններ։ Հենց այդ շրջանում էլ համացանցում բացել է "Me como a mí" վեբ էջը՝ քաջալերելով հետևորդ աղջիկներին՝ հաղթահարելու այդ կարգի խանգարումները։ Չնայած աղջկա զոհողություններին՝ Ալեխանդրոն լքել է նրան, և նա փորձել է ինքնասպան լինել, բայց փրկվել է մահից, մի նոր բոյֆրենդի հետ է մտերմացել, նոր կյանք սկսել։
Քսան տարեկանում Սիելոյի մեջ ծնունդ է առել իր սննդային խանգարումների, Ալեխանդրոյի հետ ունեցած հարաբերությունների, իր ապրումների մասին ինքնակենսագրական վեպ գրելու գաղափարը, որը իրագործել է՝ դրսևորելով մեծ ձիրք ու տաղանդ։ Abzurdah խորագիրը կրող նրա ինքնակենսագրական վեպը հսկայական հաջողություն է ունեցել, երիտասարդ հեղինակին հարցազրույցների են հրավիրել թե՛ ռադիոն, թե՛ հեռուստատեսությունը՝ ներառյալ արգենտինացի ճանաչված հեռուստալրագրողուհի Ալմորսանդո կոն Միրտա Լեգրանը (Almorzando con Mirtha Legrand): Բազմաթիվ հարցազրույցներից մեկի ժամանակ Սիելոն ծանոթացել է ժուռնալիստ Ռոնալդո Գրանիայի հետ և, չնայած տարիքային անդունդին (Ռոնալդոն 25 տարով մեծ է նրանից)՝ սիրահարվել են, ամուսնացել (ներկայումս երկու դուստր ունեն)։
Ընկերներից մեկի պատմածի հիման վրա Լատինին գրել է իր երկրորդ գիրքը՝ Chubasco-ն, որը նույնպես արժանացել է ընթերցողների ջերմ ընդունելությանը։ Եղել են նաև այն էկրանավորելու առաջարկություններ։
2006 թվականին Լատինին  վաճառել էր Abzurdah-ի էկրանավորման իրավունքները, բայց ֆիլմը չէր նկարահանվել, և այդ իրավունքները հինգ տարի անց  վերադարձվել էին գրքի հեղինակին։ Նա մեկ անգամ ևս վաճառեց դրանք, և 2015 թվականին նույնանուն կինոնկարը վերջապես էկրան բարձրացավ։ Ընդ որում՝ գլխավոր հերոսուհու՝ Լատինիի դերում հանդես է եկել արգենտինական կինոյի ճանաչված ու սիրված աստղերից մեկը՝ Մարիա Էուխենիա Սուարեսը։ Գրքի հեղինակը ներգրավված չի եղել իր երկի կինոնկարահանման աշխատանքներում և երբ մասնավոր մի կինոդիտման ժամանակ ծանոթացել է ավարտուն գործին, գովել է կինոռեժիսորի և դերասանների աշխատանքը, հատկապես այն բանի համար, որ նրանք չափից ավելի չեն ծանրացել սննդային խանգարումների վրա և առավել ուշադրություն են նվիրել հոգեկան ապրումներին։


== Ստեղծագործություններ ==
Abzurdah (2006)
Chubasco (2010)


== Ծանոթագրություններ ==


== Արտաքին հղումներ ==
Official site Archived 2016-10-13 at the Wayback Machine. (Իսպաներեն)
Página oficial de Chubasco
"Testimonio sobre la anorexia" - Entrevista Univision
Z (լատինական)

Z, լատինական այբուբենի վերջին՝ 26-րդ տառն է։


== Կիրառությունը ==
Մաթեմատիկական հավասարումներում նշանակվում է երրորդ անհայտ փոփոխականը,
Մաթեմատիկայում 
  
    
      
        
          Z
        
      
    
    {\displaystyle \mathbb {Z} }
   տառով նշանակվում է ամբողջ թվերի բազմությունը։


== Անգլերենում ==
Անգլերենում կրում է [զեթ], անգլերենի ամերիկյան տարբերակում՝ [զի։] անունը։


=== Հապավումներ ===


== Ներկայացումներ ==


== Առնչվող գրեր և նշաններ ==


== Ծանոթագրություններ ==
Յուրի Անտոնյան

Յուրի Անտոնյան (16 նոյեմբերի, 1963, Աստղաշեն, Ասկերանի շրջան - 28 ապրիլի, 1994, Ղարբանդ), հայ ազատամարտիկ, Արցախյան ազատամարտի մասնակից։


== Կենսագրություն ==
Յուրի Անտոնյանը ծնվել է 1963 թ. նոյեմբերի 16-ին Ասկերանի շրջանի Աստղաշեն գյուղում։ Ավարտելով ութամյա դպրոցը՝ 1981 թ. ընդունվել է Ստեփանակերտի գյուղատնտեսական տեխնիկումի անասնաբուժական բաժինը։ 1982-84 թթ. ծառայել է Խորհրդային բանակի շարքերում։ Զորացրվելուց հետո շարունակել է ուսումը։ 1989 թ. զինվորագրվել է Դաշբուլաղի կամավորական ջոկատին, 1992 թ.՝ Արցախի Պաշտպանության բանակին, եղել է հրամանատար։ Մասնակցել է Կարագյավի, Հովսեփավանի, Խոջալուի, Նախիջևանիկի, Ղարբանդի, Աղդամի և այլ մարտերի։ Զոհվել է 1994 թ. ապրիլի 28-ին Ղարբանդում։ Հետմահու պարգևատրվել է ՀՀ «Մարտական խաչ» 2-րդ աստիճանի շքանշանով և «Շուշիի ազատագրման համար» մեդալով։ Ամուսնացած էր, ունի 2 երեխա։ Հանգչում է հայրենի գյուղի գերեզմանատանը։


== Ծանոթագրություններ ==
Պորտաքար

Պորտաքար, ծիսական քարեր Հայաստանում, կապված են հողի բերրիության, պտղաբերության և մայրության աստծո (ամենայն հավանականության Անահիտ աստծո) պաշտամունքի հետ։


== Աշխարհագրություն ==
Գտնվում է Սիսիան քաղաքից 12 կմ հարավ-արևելք։ Հանդիսանում է հանրապետական նշանակության հուշարձան։


== Նկարագրություն ==
Այն իրենից ներկայացնում է քարանձավի վերնամասի ժայռաբեկորային մի քանի քառակուսի մետր ողորկ հատվածից դուրս ցցված կոնաձև ելուստ, որին տեղաբնակները անվանում են «պորտաքար»։ Ժողովրդական հավատալիքներում հազարամյակներ շարունակ եղել է աշխարհի կենտրոնի և մարդկության առաջացման վայրը։ Երկրպագվել է որպես վերարտադրության ու պտղաբերության, բեղմնավորող ուժի խորհրդանիշ։


== Ավանդույթ ==
Ըստ ավանդության ամուլ կանայք այստեղ գալով՝ կատարում են որոշ ծիսակատարություններ, որից հետո պորտով հպվելով քարին՝ պտտվում են։ Անշուշտ այստեղ ուխտի գալով՝ կանայք հոգեբանորեն բուժվել են, ըստ Սերո Խանզադյանի «Պորտաքար» պատմվածքի՝ անց են կացրել նաև բուժման այլ արարողություններ։


== Ծանոթագրություններ ==
Մայգոնիս Վալդմանիս

Մայգոնիս Վալդմանիս (լատ.՝ Maigonis Valdmanis, սեպտեմբերի 8, 1933, Ռիգա, Լատվիա - հոկտեմբերի 30, 1999, Ռոյա, Լատվիա), խորհրդային լատվիացի բասկետբոլիստ, խաղարկող, Եվրոպայի առաջնության եռակի չեմպիոն։


== Արտաքին հղումներ ==
Մայգոնիս Վալդմանիս(անգլ.)
Դեյտոնա-Բիչ

Դեյտոնա-Բիչ, քաղաք ԱՄՆ-ի Ֆլորիդա նահանգի Վոլուսիա շրջանում։ 2008 թվականի տվյալների համաձայն, բնակչության թիվը կազմում է 64 211 մարդ։
Դեյտոնա-Բիչը տարին բոլոր առողջարանային զոնա է, որտեղ այցելուների մեծ խմբեր քաղաք են գալիս տարբեր միջոցառումների անցկացմանը ներկա լինելու համար, առաջին հերթին Speedweeks-ին, որը տեղի է ունենում փետրվարի սկզբին։ Այլ միջոցառումների թվում են հուլիսին, մարտի սկզբին, հոկտեմբերի վերջին և հունվարին անցկացվող  մրցումները։


== Պատմություն ==

Այն վայրում, որտեղ այսօր գտնվում է Դեյտոնա-Բիչը, ժամանակին ցանկապատված գյուղերում ապրում էին Ամերիկայի բնիկ ժողովուրդները։ XVIII դարում եվրոպացիների հետ պատերազմի արդյունքում Տիմուկուա գյուղը գրեթե ոչնչացվել է։ Այստեղ ապրում էին սեմինոլները՝ Կրիկ հնդկացիների սերունդները։
Բրիտանական Ֆլորիդայի օրոք՝ 1763-1783 թվականների ընթացքում, Թագավորական ճանապարհն անցել էր այսօրվա Դեյտոնա-Բիչով։ Ճանապարհը տարածվում է Արևելյան Ֆլորիդայի Սեն-Ավգուստին մայրաքաղաքից՝ Էնդրյու Թերնբուլի փորձնական գաղութից մինչև Նոր-Սմիրնա-Բիչ։ 1804 թվականին Սեմյուէլ Ուիլյամս հող է ստացել իսպանական թագից։ Շուտով տարածքը դարձել է ամերիկյան։
1871 թվականին Մաթիաս Դեյ կրտսերը Օհայո նահանգի Մանսֆիլդ քաղաքից, Ուիլյամսի նախկին հողատարածքից ձեռք է բերել 2 144,5 ակր գետի արևմտյան ափին։ Նա կառուցել է հյուրանոց, որի շուրջը ստեղծվել է քաղաքը։ 1872 թվականին, ֆինանսական խնդիրների պատճառով, նա կորցրել է իր հողի սեփականությունը, և բնակիչները որոշել են քաղաքն անվանակոչել Դեյի պատվին, որպես նրա հիմնադիր։
Դեյտոնի լայն լողափը գրավել է մեքենաների և մոտոցիկլետների մրցումների սիրահարներին։ 1902 թվականից այստեղ անց են կացվել
բոլոր տեսակի մրցույթներ։


== Աշխարհագրություն և կլիմա ==
Դեյտոնա-Բիչն ունի հետևյալ կորդինատները՝ 29°12′26″ հս․. լ. 81°02′16″ ամ. ե.: Քաղաքն ունի 168,17 կմ² տարածք, որտեղ 152 կմ² ցամաքային տարածք է, իսկ 16 կմ 2 (9,6%)`ջրային տարածք։
Դեյտոնա-Բիչ քաղաքը ծովալճակով բաժանվում է երկու մասի։ Քաղաքի գլխավոր մայրուղիներն են I-4 (արևելքից արևմուտք) և I-95 (հյուսիսից հարավ), որոնք հատվում են քաղաքից դուրս։
Դեյտոնա-Բիչն ունի խոնավ մերձարևադարձային մուսսոնային կլիմա, որը բնորոշ է Միացյալ Նահանգների հարավ-արևելքին։ Ամառը տաք և խոնավ է, ձմեռը՝ չոր և մեղմ։ Ձյան տեղումները չափազանց հազվադեպ են հանդիպում։ Գարնանն օրերը տաք են, երեկոները՝ զով, խոնավությունը ՝ցածր։ Զբոսաշրջիկները սովորաբար լողափ են այցելում մարտի սկիզբին։
Չնայած տաք կլիմային, այստեղ ցրտահարություններ են եղել։ Ցուրտ եղանակն այնքան խիստ է եղել, որ այնպիսի մշակաբույսեր, ինչպիսիք են նարնջի ծառերը, չեն դիմացել ցրտին, որի արդյունքում մի քանի սեփականատերեր հրաժարվել են դրանց դաշտավայրերից։


== Քույր քաղաքներ ==
 Բայոննա, Ֆրանսիա


== Պատկերասրահ ==

		
		
		
		
		
		
		
		
		
		
		


== Տես նաև ==
Ֆլորիդայի շրջանների ցուցակ


== Ծանոթագրություններ ==


== Հղումներ ==
Официальный сайт
«Annual Estimates of the Population of Metropolitan and Micropolitan Statistical Areas: April 1, 2000 to July 1, 2006» (XLS)։ U.S. Census Bureau։ Արխիվացված է օրիգինալից May 30, 2009-ին։ Վերցված է давно  
Daytona Beach Guide Overview
Ֆրայամտ (Շվարցվալդ)

Ֆրայամտ (գերմ.՝ Freiamt (Schwarzwald)), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 4217 մարդ (ըստ 2010 թվականի դեկտեմբերի 31-ի)։ Տարածքը կազմում է 52,92 կմ²։ Պաշտոնական կոդ՝ 08 3 16 054։
Քաղաքը բաժանված է 5 քաղաքային շրջանների։


== Ծանոթագրություններ ==


== Արտաքին հղումներ ==
Պաշտոնական էջ
Ուլյանա Սեմյոնովա

Ուլյանա Լարիոնովնա Սեմյոնովա (լատիշ․՝ Uļjana Semjonova, ի ծնե ազգանունը՝ Իուլիյակա, 9 մարտի, 1952, Զարասայ, Լատվիական ԽՍՀ, ԽՍՀՄ), լատվիացի խորհրդային բասկետբոլիստուհի, օլիմպիական երկակի չեմպիոն, աշխարհի եռակի չեմպիոն, Եվրոպայի տասնակի չեմպիոն։ ԽՍՀՄ սպորտի վաստակավոր վարպետ (1971)։


== Կենսագրություն ==
Ուլյանա Իուլիյական ծնվել է 1952 թվականի մարտի 9-ին Լատվիայի Զարասայ քաղաքում։ Նրա առաջին մարզիչը եղել է Իգոր Անտոնովիչ Սպոգիսը (ծնվել է 1934 թվականին, որպես ֆիզկուլտուրայի ուսուցիչ աշխատել է Լատվիայի Դաուգավպիլսի շրջանի Մեդումի գյուղում)։ Սովորել է Լատվիայի ֆիզկուլտուրայի պետական ինստիտուտում, որն ավարտել է 1973 թվականին։
Ուլյանա Սեմյոնովան կենտրոնական խաղացող է։ Նրա հասակը կազմում է 210 սմ (այլ տվյալներով՝ 213 սմ)։ Նա եղել է ամենաբարձրահասակ կանանցից մեկը նախկին ԽՍՀՄ-ում, ում սովորականից բարձր հասակի պատճառը պաթոլոգիկ գիգանտիզմը չէ։ Իր գրեթե ողջ մարզական կարիերան նա անցկացրել է Ռիգայի TTT ակումբում, որ ընդգրկված էր Դաուգավայի Կամավոր մարզական ընկերության կազմում։ Միաժամանակ նա հանդես է եկել ԽՍՀՄ բասկետբոլի հավաքականում։
Ուլյանա Սեմյոնովան Օլիմպիական չեմպիոն է դարձել է 1976 և 1980 թվականներին։ Նա երեք անգամ դարձել է աշխարհի չեմպիոն (1971, 1975, 1983), տասը անգամ՝ Եվրոպայի չեմպիոն (1968, 1970, 1972, 1974, 1976, 1978, 1980, 1981, 1983, 1985)։ 1968-1973, 1975-1977 և 1979-1984 թվականներին նրա թիմը դարձել է ԽՍՀՄ չեմպիոն, իսկ 1974 և 1978 թվականներին արժանացել է ԽՍՀՄ առաջնության արծաթե մեդալների։ Ուլյանա Սեմյոնովան հաղթել է ԽՍՀՄ ժողովուրդների V (1971), VI (1975), VII (1979) ու VIII (1983) Սպարտակիադաներում, ինչպես նաև 1969 թվականի ԽՍՀՄ գավաթի առաջնությունում։ 1973 թվականին նա դարձել է Ունիվերսիադայի չեմպիոն։ 1968-1975, 1977, 1981-1982 թվականներին նա հաղթել է Եվրոպայի չեմպիոնների առաջանությունում, իսկ 1987 թվականին դարձել է Լիլիան Ռոնկետիի գավաթի գավաթակիր։
Ուլյանա Սեմյոնովան պարգևատրվել է Լենինի շքանանշանով (1985), Աշխատանքային կարմիր դրոշի շքանշանով, Ժողովուրդների բարեկամության շքանշանով, Երեք աստղերի շքանշանով (Լատվիայի բարձրագույն պարգևը), Բարեկամության շքանշանով (Ռուսաստան, 2006)։
1993 թվականին ընդգրկվել է Սֆրինգֆիլդի փառքի սրահում, 1999 թվականին՝ Կանանց բասկետբոլի սրահում, որ ստեղծվել էր Թենեսի նահանգում, իսկ 2007 թվականին՝ Բասկետբոլի միջազգային ֆեդերացիայի Փառքի սրահում (Իսպանիա)։
Ուլյանա Սեմյոնովան ճանաչվել է XX դարի լավագույն բասկետբոլիստուհին Լատվիայում։
1988-1992 թվականներին Ուլյանա Սեմյոնովան եղել է Լատվիայի Օլիմպիական կոմիտեի փոխնախագահ։ 1991 թվականից եղել է Լատվիայի Օլիմպիական սոցիալական հիմնադրամի նախագահ։


== Ծանոթագրություններ ==


== Աղբյուրներ ==
Генкин, Зиновий Аронович. Баскетбол: Справочник / Авт.-сост. З. А. Генкин, Е. Р. Яхонтов. — М.: Физкультура и спорт, 1983. — 224с.


== Արտաքին հղումներ ==
Ульяна СЕМЕНОВА: «ЗАБИТЬ СВЕРХУ НИКОГДА НЕ ПРОБОВАЛА»(չաշխատող հղում)
Ульяна Семенова отказала миллионеру из-за баскетбола
Семенова — ласточка высокого полета
Ульяна Семенова (Ulyana Semenova) — все о знаменитости
Ներպես

Ներպես (ֆիններեն՝ Närpiö), քաղաք Ֆինլանդիայի Հանրապետության հյուսիս-արևմուտքում՝ Բալթիկ ծովի ափին։
Մինչև 2010 թվականը մտել է Արևմտյան Ֆինլանդիա վարչատարածքային միավորի կազմի մեջ։ Ըստ ներկայիս վարչական բաժանման սկզբունքների՝ գտնվում Օստրոբոտնիայի նահանգում։
Համարվում է սոսկ շվեդախոս բնակավայր Ֆինլանդիայում։ Քաղաքի բնակչության ճնշող մեծամասնությունը՝ 88,4 %-ը խոսում է շվեդերեն լեզվով։
Առավելապես գյուղատնտեսական քաղաք է։ Հայտնի է իր ջերմոցային տնտեսություններով՝ հատկապես լոլիկի ներկրմամբ։ Բնակչությունը՝ ▲9507 մարդ (դեկտեմբերի 31, 2017)։


== Բնակչություն ==
Ըստ 2016 թվականի մարդահամարի արդյունքում Ֆինլանդիայի ազգային վիճակագրական ծառայության տվյալների՝ Ներպեսի բնակչությունը կազմում է 9,392 մարդ։ Ներպեսը բնակչության թվով զբաղեցնում է 110-րդը՝ բնակավայրերի շարքում։
Քաղաքի հիմնական բնակիչները շվեդները և ֆիններն են։ Բնակչության մեծամասնությունը խոսում է շվեդերենով և Ներպեսը համարվում է Ֆինլանդիայի ամենախոշոր շվեդախոս քաղաքներից մեկը։
Բնակչության միջին խտությունը կազմում է 9,61 մարդ/կմ քառ.:


== Միջազգային հարաբերություններ ==


=== Քույր քաղաքներ ===
Ներպեսի քույր քաղաքներն են՝

 Ակրանես, Իսլանդիա
 Տենդեր, Դանիա
 Վեստերվիկ, Շվեդիա
 Բեմբլե, Նորվեգիա


== Ծանոթագրություններ ==
Նգերուլմուդ

Նգերուլմուդ (անգլ.՝ Ngerulmud), Պալաուի մայրաքաղաքն է 2006 թվականի հոկտեմբերի 7-ից։ Գտնվում է է Բաբելտիափ կղզու վրա, մոտ 20 կմ հեռավորության դեպի հյուսիս-արևելք երկրի նախկին մայրաքաղաք Կորոր քաղաքից և 2 կմ դեպի հյուսիս-արևմուտք Մելեքոք բնակավայրից։


== Ծանոթագրություններ ==
Թեղուտի պղինձ-մոլիբդենային հանքավայր

Թեղուտի պղինձ-մոլիբդենային հանքավայր, հանքավայր Հայաստանի Լոռու մարզում՝ Ալավերդի քաղաքից 32 կմ արևելք՝ Թեղուտ գյուղի շրջակայքում։ Հայտնի է 1976 թվականից, հետախուզվել է 1979-1990 թվականներին։ Երկրաբանական կառուցվածքում մասնակցում են մեզոզոյան Շնող-Կողբ մագմայական զանգվածի պլագիո-գրանիտային, քվարց-դիորիտային և մոնցոնիտային ներժայթուք ապարները, դրանց հետ կապված երակային առաջացումները, որոնք հատում են հրաբխանստվածքային առաջացումները։ Հանքավայրը շտոկվերկային է, հանքայնացումը՝ երակիկացանավոր՝ կազմված վերին՝ օքսիդացած, միջին՝ երկրորդային սուլֆիդային հարստացման, և ստորին՝ սուլֆիդային գոտիներից։ Հանքանյութը կազմված է հիմնականում խալկոպիրիտ, մոլիբդենիտ, խալկոզին, կովելին և բորնիտ միներալներից։ Հիմնական արդյունաբերական պաշարները կենտրոնացած են 100 մ հաստության միջին գոտում։ Հետախուզված արդյունաբերական պաշարները կազմում են՝ հանքաքար՝ 459, 23 միլիոն տ, պղինձ՝ 1630, 2 հզ․ տ, մոլիբդեն՝ 99, 11 հզ․ տ։ 2005 թվականից հանքավայրը վերահետախուզում և վերագնահատում է «Արմինիըն Քափըր Փրոգրամ» ընկերությունը։
Հանքավայրը շտոկվերկային է, հանքայնացումը՝ երակիկացանավոր, կազմված վերին՝ օքսիդացած, միջին՝ երկրորդային սուլֆիդային հարստացման և ստորին՝ սուլֆիդային գոտիներից։ Հանքանյութը կազմված է հիմնականում խալկոպիրիտ, մոլիբդենիտ, խալկոզին, կովելին և բորնիտ մինարալներից։ Հիմնական արդյունաբերական պաշարները կենտրոնացած են 100 մ հաստության միջին գոտում։ Հետախուզված արդյունաբերական պաշարները կազմում են՝ հանքաքար՝ 459,23 միլիոն տ, 1630,2 հզ. տ, մոլիբդեն՝ 99,11 հզ. տ։ 2005 թ.-ից հանքավայրը վերահետախուզում է վերագնահատում է «Արմենիան քափր փրոգրամ» (ACP, Էյ-Սի-Փի) ընկերությունը։
Թեղուտի հանքավայրի ամբողջ տարածքն անտառածածկ է, ինչը և նպաստում է ջրային հոսքի բնական ձևավորմանը և դրա պահպանմանը։ Այդ տարածքը կարող է դիտարկվել որպես ջրագոյացման գոտի, որի շնորհիվ ձևավորվող ջրային հոսքը հանդիսանում է տարածաշրջանի խմելու և ոռոգման աղբյուր։ Մասնավորապես, Թեղուտի հանքավայրի անտառածածկ տարածքը հանդիսանում է Շնող գետի ջրհավաք ավազանի ջրագոյացման գոտի։
Ժողովածու (3279)

Ժողովածու (3279), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3279 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 19,8X14 չափս։ Ձեռագիրը կազմված է 50 թերթից։ Գրված է միասյուն նոտագրով։ Կազմը` ստվարաթուղթ։


== Բովանդակություն ==
Վահրամայ վրդ-ի Դաւանութիւն։ Յաղագս մարմնառիկ տնօրինութեանն Քրիստոսի։
Յակոբայ վրդ-ի Յաղագս անձին։


== Ծանոթագրություններ ==
Նովոուսմանովո (այլ կիրառումներ)

Նովոուսմանովո, կարող է վերաբերել՝

Նովոուսմանովո - գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Նովոուսմանովո - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Գեգելաձե (գետակ)

Գեգելաձև, գետակ Ճորոխի ավազանում, Աճարիսծղալի գետի աջ օժանդակը, Հոսում է Գեգելաձե գյուղի մոտով։


== Ծանոթագրություններ ==
Սուուռեմիիսա (գյուղ, Պյուհալեպա շրջան)

Անվան այլ կիրառումների համար տե՛ս՝ ՍուուռեմիիսաՍուուռեմիիսա (էստ․՝ Suuremõisa), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 187 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թելմին (բլուր)

Թելմին, բլուր Հայկական լեռնաշխարհում, հավանաբար Արևմտյան Տիգրիսի ավազանում, Դիարբեքիրի նահանգի Սիլվանի գավառում, Թելմին գյուղի մոտ։ Շտրեկկերը տեղադրում է Քրդստանում։


== Ծանոթագրություններ ==
Կրեմոլինո

Կրեմոլինո  (իտալերեն՝ Cremolino), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1041 մարդ (2008)։ Բնակչության խտությունը՝ 72 մարդ/կմ²։ Տարածքը կազմում է 14 կմ²։ Փոստային ինդեքս՝ 15010։ Հեռախոսային կոդ՝ 0143։
Կոմունայի հովանավոն է Ամենասուրբ Աստվածածինը։ Տոնը նշվում է հուլիսի 16-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==